Publication: Magyar Közlöny
Issue: MK-2005-89 (Year: 2005, Number: 89)
Era: 2004-2010
Section: 39/2004.(IV.7.)GKM rendelettel módosított 8/2003.(II.19)GKM rendeletet.
Paragraph Index: 2164

1. ábra Próbatest csap nélkül 2.2 Gyártás Az egy mérési sorozat próbatestei akár ugyanazon gyártási minta tartályaiból, akár extrudált félkésztermék azonos darabjaiból elkészíthetők. A próbatestek forgácsolásos előállításánál fűrészelt vágási felület elegendő. A megmunkálásnál keletkező sorját tulajdonképpen a későbbi hornyolással ellátandó vágási felületről el kell távolítani. A próbatesteket az extrudálási iránnyal párhuzamosan kell hornyolni. Minden próbatesten az 1. ábra szerinti 3 mm + 0,03 − 0,00 mm átmérőjű furatot kell készíteni. Ezután a próbatesteket az 1. ábra szerint ≤ 0,05 mm sugárral lekerekített, „V” alakú horonnyal kell ellátni. A távolság a horony alja és a furat széle között 5 mm ± 0,1 mm. 2.3 A próbatestek száma A 3.2 bekezdés szerinti maradék szakítószilárdság meghatározásához tárolási időszakonként 10 próbatest szükséges. Rendszerint legalább 5 tárolási időszakot használnak. A próbatestek 3.3 bekezdés szerinti átszakadásához szükséges tárolási idő meghatározásához összesen 15 próbatest szükséges. 2.4 Csapok A 4 mm vastag csapok méretét lásd a 2 ábrán. A csap anyagául megfelelő savállós acélt (pl. X12 Cr Si17) kell használni. Azokhoz az anyagokhoz, amelyek az acélt megtámadják, üvegcsapot kell használni. 2005/89/II. szám

Source: https://magyarkozlony.hu/hivatalos-lapok/045a57d33e5c2d024572e6fece97ceab0fb9f63b/dokumentumok/9667abf626b118c92eddfdad2166f1e46917c4b4/letoltes